ധനയാത്ര ആഗസ്റ്റ് 21ന് ഗിരീഷ് കുന്നുമ്മല് കഥയെഴുതി സംവിധാനം ചെയ്യുന്ന ധനയാത്രയെന്ന ചിത്രം ആഗസ്റ്റ് 21ന് തിരുവോണ നാളില് പ്രദര്ശനത്തിനെത്തുന്നു. ചിത്രം സ്ത്രീ മനസ്സിലൂടെയുള്ള യാത്രയാണ്. പെണ്ണും, അവളുടെ കണ്ണീരും തമ്മിലുള്ള ഏറ്റുമുട്ടലില് ജയിക്കുന്നത് ആരായിരിക്കുമെന്നാണ് ചിത്രം പറയുന്നത്. ഇതില് വിജില എന്ന ശക്തമായ കേന്ദ്രകഥാപാത്രത്തെ ശ്വേതാ മേനോന് അവതരിപ്പിക്കുന്നു. ബിസ്നസ്കാരനായ ദേവരാജനായി റിയാസ് ഖാനുമാണ് അഭിനയിക്കുന്നത്. ശ്രീ മുകാംബിക കമ്മ്യൂണിക്കേഷന്സ് ബാനറില് ബെന്നി തൊടുപുഴ നിര്മ്മിക്കുന്ന ഈ ചിത്രത്തിന് ചന്ദ്രന് രാമന്തളി തിരക്കഥയും സംഭാഷണവും ഒരുക്കുന്നു. ശ്വേതാ മേനോനെ കൂടാതെ ആനന്ദ്, സുനില് സുഗത, ഇടവേള ബാബു, ധര്മ്മജന് ബോള്ഗാട്ടി. ബിജുക്കുട്ടന്, മാമുക്കോയ, ഇന്ദ്രന്സ്, അനില് മുരളി, കലാഭവന് പ്രജോദ്, ഭഗത് മാനുവല്, കോട്ടയം നസീര്, പയ്യന്നൂര് മുരളി, ജയന് ചേര്ത്തല, കലാശാല ബാബു, ജെയിംസ് പാറക്കല്, നന്ദകിഷോര്, കവിയൂര് പൊന്നമ്മ, ബീന ആന്റണി, സംഗീത രാജേന്ദ്രന്. സോജാ ജോളി, അനു ശ്രീദേവി തുടങ്ങിയവരാണ് മറ്റ് താരങ്ങള്.The post ധനയാത്ര ആഗസ്റ്റ് 21ന് first appeared on MalayalamExpressOnline.